|  |
| --- |
| **Undervisningsutvalget** |

Dato: 29. desember 2016

Referat fra møte 8 i Undervisningsutvalget 12. desember 2016

Tilstede: Dag Langmyhr, Anne Solberg, Ragnhild K. Runde, Helga Nyrud, Ole Herman S. Elgesem, Bjørn Ivar Teigen, Jo Herstad

Forfall: Stian Løvold, Cecilie M. Sundet, Bjørn Erik Mørk, Stein Gjessing, Kyrre Glette.

Fra administrasjonen møtte: Kristin Broch Eliassen, Kristin Bråthen og Mari Helén Varøy (referent)

**Sak 1. Referatsaker/orienteringssaker**

* Godkjenning av referat fra møte 3. november 2016 Referatet godkjennes. Det ble etterspurt om det har skjedd noe med STK-INF3000/4000. Utdanningsleder har ikke hørt noe fra matematisk, men emnet er godkjent på et høyere nivå og vil gå våren 2017.

Det ble også etterspurt status på emner med R1 krav. Her ble det sagt at så lenge programmet har R1 krav så behøver ikke emner å ha R1 krav. Det ble da spurt om enkeltemnestudierett og studenter på andre program som ønsker å ta IN-emner. Det gås eventuelt en runde til med fakultetet for å avklare dette.

* Emneendringer på fullmakt: Ok.
* Orientering om foreløpige erfaringer med digital eksamen. Studentene som begynner til høsten skal i utgangspunktet ikke ha eksamen i informatikk emner med penn og papir. I høst har det vært litt tekniske utfordringer og litt kapasitetsproblemer. Når det gjelder sensurering er det flere utfordringer med rettesystemet som Inspera bruker så på INF1000 så blir dette ikke brukt. Men digital eksamen og systemet kan bli et godt system.
* Kurskritikken vårsemesteret 2016: FuI la frem kurskritikken på møte. INF2270 og INF3700 trekkes frem som emner som studentene er svært godt fornøyd med. INF1510 har hatt en positiv utvikling. UU takket FuI for jobben de gjør.

**Sak 2. InterAct nye masterprogram på MN og IFI.**

I dag er det seks masterprogram ved IFI, to er ikke berørt av reformen. Network and System Administration og den erfaringsbaserte masteren i IT og Ledelse. Ved IFI så bli TEKNAT master nedlagt, I:NOR blir til Robotikk og intelligente systemer og nanoelektronikk og signalbehandling flyttes over til andre program. Bildeanalyse blir en av studieretningene inenn Computational Science ved Fysisk instiutt. Det kommer i tillegg to nye studieretninger/program Data Science ved matematisk instiutt og Bioinformatics under Computational Science. IFI får i tillegg master i Digital økonomi og ledelse fra 2020. Kybernetikk skal etter planen bli en studieretningen hos det nye instituttet TS (UNIK). Dekanatet skal vedta nye masterprogramportefølje i løpet av desember 2016.

*Forslag til vedtak: Det fattes ikke vedtak i orienteringssaker.*

**Vedtak:** Det fattes ikke vedtak i orienteringssaker

**Sak 3. Opprettelse av IN(F)4130/3130 Algoritmer: design og effektivitet**

*Forslag til vedtak: IN(F)4130/3130 Algoritmer: design og effektivitet opprettes fom høstsemesteret 2017.*

**Vedtak: IN(F)4130/3130 Algoritmer: design og effektivitet opprettes fom høstsemesteret 2017.**

# Sak 4. Opprettelse av IN2080 Beregninger og kompleksitet

# *Forslag til vedtak: IN2080 Beregninger og kompleksitet opprettes fom vårsemesteret 2019*

# Vedtak: IN2080 Beregninger og kompleksitet opprettes fom vårsemesteret 2019

# Sak 5. 80/40 grupper i informatikk

UU diskuterte i desember 2015 forslag til 80/40 grupper innen informatikk, men fattet ikke noe vedtak. Det skal nå opprettes nye grupper som skal være i drift fra høstsemesteret 2017. De nye og gamle 80/40 gruppene vil eksistere parallelt en periode. Det er et ønske om å mykne noe opp i den foreslåtte 40 gruppen i informatikk.

*Forslag til vedtak:**40-gruppe:
- IN1000
-IN1010
-IN1020
-IN1030*

*80-gruppe:
-40-gruppe som nevnt over.
-40 sp IN-emner, hvorav 20 sp må være på 2000- eller 3000-nivå*

*40-gruppe informatikk for informatikere:
-40 sp IN-emner på 2000/3000 nivå. 10 sp matematikk eller statistikk kan inngå.*

**Vedtak: Forslag til vedtak: 40-gruppe:
- IN1000
-IN1010
-IN1020
-IN1030**

**Eller IN2010. Utdanningsleder og studieadministrasjonen får fullmakt til endelig utforming av denne 40 gruppene med de 5 emnene.**

**80-gruppe:
-40-gruppe som nevnt over.
-40 sp IN-emner, hvorav 20 sp må være på 2000- eller 3000-nivå**

**40-gruppe informatikk for informatikere:
-40 sp IN-emner på 2000/3000 nivå. 10 sp matematikk eller statistikk kan inngå.**

# Sak 6. Endring av retningslinjer for obligatoriske oppgaver

Som en konsekvens av vedtaket på UU møte 3. november 2017 er det behov for å endre retningslinjer for obligatoriske oppgaver ved IFI.

Dagens reglement:

«Om emnet ikke endrer seg vesentlig, bør det være anledning for studenter å få bruke sine tidligere godkjente besvarelser på nytt i inntil 5 år; dette avgjøres av faglærer. Det er studentens ansvar å godtgjøre at en obligatorisk oppgave er godkjent tidligere.»

Forslag til vedtak:
*«Om emnet ikke endrer seg vesentlig, bør det være anledning for studenter å få bruke sine tidligere godkjente innleveringer på nytt i inntil 2 år; dette avgjøres av faglærer. Det er studentens ansvar å godtgjøre at en obligatorisk oppgave er godkjent tidligere. Dette gjelder kun oppgaver godkjent i elektroniske innleveringssystemet Devilry.»*

*Overgangsordning:*

*For studenter som har delvis godkjente innleveringer som er eldre enn 2 år vil det i en overgangsperiode være mulig å søke om å få bruke sine tidligere godkjente innleveringer på nytt. Dette avgjøres av faglærer. Det er studentens ansvar å godtgjøre at en obligatorisk oppgave er godkjent tidligere.*

**Vedtak:** **«Om emnet ikke endrer seg vesentlig, bør det være anledning for studenter å få bruke sine tidligere godkjente innleveringer på nytt i inntil 2 år; dette avgjøres av faglærer. Dette gjelder kun oppgaver godkjent i elektroniske innleveringssystemet Devilry.»**

**Overgangsordning:**

**For studenter som har enkelte godkjente innleveringer som er eldre enn 2 år vil det i en overgangsperiode være mulig å søke om å få bruke sine tidligere godkjente innleveringer på nytt. Dette avgjøres av faglærer. Det er studentens ansvar å godtgjøre at en obligatorisk oppgave er godkjent tidligere.**

# Det må komme inn som en fotnote i reglementet at eksamensrett i emnet normalt gjelder i 5 år dersom alle obligatoriske innleveringer er bestått.

# Sak 7. Eventuelt

# Studentene etterlyste referatene som ikke er lagt ut på nettsiden. Studieadministrasjonen skal ordne dette.

# Studentene tok opp at masterstudenter etterspør metodeemne, i dag er det kun designprogrammet som har ett obligatorisk metode emne. Noen emner har metode i seg, men det etterlyses et rent metode emne. Dette tas med inn i revideringen av masterprogrammene.

# Tidligere vedtak fra UU om flervalgsoppgaver etterspørres. Utdannigsleder har tatt dette med fakultetet som skal følge det opp.

Oslo 29.12.16

Dag Langmyhr Mari Helén Varøy
Utdanningsleder Referent UU